తమిళంలో ‘ముగవరి’, ‘తొట్టి జయా’, ‘నేపాలి’ తదితర హిట్ చిత్రాలను తీసిన వి.ఇ.దురై తెరకెక్కిస్తున్న తాజా చిత్రం ‘ఏమాలి’. శ్యామ్ జోన్స్, అతుల్య హీరోహీరోయిన్లు. సముద్రగని ప్రధాన పాత్ర పోషిస్తున్నారు. ఈ తరం యువత జీవన విధానాన్ని ప్రతిబింబించే కథతో రూపొందుతున్న ఈ చిత్రం షూటింగ్ పూర్తి చేసుకొని, ప్రస్తుతం పోస్టు ప్రొడక్షన్ పనులు జరుపుకుంటోంది. ప్రమోషన్లో భాగంగా ఇటీవలే ‘ఏమాలి’ టీజర్ను విడుదల చేశారు. అందులో సంభాషణలు, దృశ్యాలు వైరల్గా మారాయి. ముఖ్యంగా హీరోయిన్ అతుల్య సిగరెట్ తాగడం, కురచ దుస్తులతో అందాలు ఆరబోయడం వంటి దృశ్యాలపై విమర్శలు వస్తున్నాయి. అంతేకాదు, అతుల్య ఫేస్బుక్, ట్విట్టర్లో నెటిజన్లు తీవ్రంగా విమర్శిస్తున్నారు. దీనిపై ఆమె స్పందిస్తూ... ‘టీజర్లో ఉన్న దృశ్యాలను బట్టి సినిమాలో నేను నటించిన పాత్ర గురించి తప్పుగా ఊహించుకోవద్దు. అది చాలా పాజిటివ్ క్యారెక్టర్. మంచి విషయాల గురించి చెప్పే పాత్ర. అయినప్పటికీ టీజర్లో ఉన్న దృశ్యాలు నాకు కూడా బాధగా అనిపించాయి. ఆ దృశ్యాలు సినిమాలో నుంచి తొలగించాలని దర్శకుడిని కోరుతున్నాను’ అని ఫేస్బుక్లోనే పేర్కొంది. మొత్తానికి ఈ వ్యవహారంతో ‘ఏమాలి’కి మంచి పబ్లిసిటీనే లభించింది.
tamilamlo ‘mugavari’, ‘totti jayaa’, ‘nepali’ taditara hit chitraalanu teesina vi.i.durai terakekkistunna taja chitram ‘emali’. shyam jones, atulya heroheroinlu. samudragani pradhaana paatra pooshistunnaaru. ee taram yuvata jeevana vidhaanaanni pratibimbimche kathatho roopondutunna ee chitram shooting puurti chesukoni, prastutam postu production panulu jarupukuntondi. pramoshanlo bhagamga itivale ‘emali’ teasernu vidudala chesaru. andulo sambhaashanalu, drushyaalu vairalga marai. mukhyamgaa heroin atulya sigaret taagadam, kuracha dustulato andaalu aaraboyadam vanti drushyaalapai vimarsalu vastunnaayi. antekaadu, atulya fasebook, twitterlo netijanlu teevramgaa vimarsistunnaaru. deenipai aame spandistuu... ‘teaserlo unna drushyaalanu batti cinemalo nenu natinchina paatra gurinchi tappugaa oohinchukovaddu. adhi chala pajitive carrector. manchi vishayaala gurinchi cheppe paatra. ayinappatiki teaserlo unna drushyaalu naaku kuudaa badhaga anipinchaayi. aa drushyaalu cinemalo nunchi tolaginchaalani darsakudini korutunnanu’ ani fasebuklone perkondi. mottaaniki ee vyavahaaramtho ‘emali’ki manchi publicityne labhinchindi.